32. ΝΟΜΟΣ υπ' αριθ. 4124 της 29 Νοεμ./28 Δεκ. 1960 (ΦΕΚ Α'  205) Περί κυρώσεως της υπ' αριθ. 48/1960 πράξεως του Υπουργικού Συμβουλίου "περί διαθέσεως εισπράξεων του Δήμου Θεσσαλονίκης προς αντιμετώπισιν των απαιτουμένων δαπανών δια την διάνοιξιν εις Θεσσαλονίκην οδών". Άρθρον μόνον.-1.Κυρούται, αφ' ης αύτη εξεδόθη, η υπ' αριθ. 48 από 31 Μαρτ. 1960 Πράξις του Υπουργικού Συμβουλίου, έχουσα ούτω: ΠΡΑΞΙΣ υπ' αριθ. 48, της 31 Μαρτ. 1960 Προτάσει του επί των Συγκοινωνιών και Δημοσίων Έργων Υπουργού, αποφασίζει: 1.Προς αντιμετώπισιν των απαιτουμένων δαπανών δια την διάνοιξιν εν Θεσσαλονίκη των οδών: α)Μοναστηρίου από της Πλατείας Μεταξά μέχρι Τριών Γεφυρών, β)Λαγκαδά από της Πλατείας Μεταξά μέχρι του Στρατοπέδου Παύλου Μελά, γ)Μεγάλου Αλεξάνδρου από της οδού Κατούνη μέχρι της οδού Σαλαμίνος, ως και δια την κάλυψιν του ρεύματος Ρήγα Φεραίου και την κατασκευήν του δικτύου υπονόμου της παραλίας Θεσσαλονίκης εν τη περιοχή του προς ανέγερσιν Τουριστικού Ξενοδοχείου και των αποχετεύσεων των οδών Μοναστηρίου και Λαγκαδά, διατίθενται άπασαι αι πραγματοποιηθησόμεναι κατά τα οικονομικά έτη 1961, 1962, 1963, 1964, 1965 και καθ' ο μέρος καταστή τούτο απαραίτητον του έτους 1966 εισπράξεις του Δήμου Θεσσαλονίκης εξ εφαρμογής των διατάξεων των άρθρ. 4, 14, 15 και 16 του Ν.Δ. 3777/57 "περί τροποποιήσεως και συμπληρώσεως διατάξεων της Νομοθεσίας περί προσόδων των Δήμων και Κοινοτήτων και του Δημοτικού και Κοινοτικού Κώδικος κλπ.". 2.Προς αντιμετώπισιν των απαιτουμένων δαπανών δια την εκτέλεσιν των έργων οδοποιΐας των οδών Μοναστηρίου και Λαγκαδά εις τα κατά την προηγουμένην παράγραφον υπό διάνοιξιν τμήματα αυτών διατίθενται άπαντα τα εκ 5.800.000 δραχμών ετησίως χρηματικά ποσά εις τα εις τον Δήμον Θεσσαλονίκης περιερχόμενα εκ των κατά τα έτη 1961, 1962, 1963, 1964 και καθ' ο μέρος καταστή τούτο απαραίτητον και του έτους 1965 πραγματοποιουμένων εισπράξεων δυνάμει του άρθρ. 31 του Ν.Δ. 3721/57 "περί συστάσεως Οργανισμού Αστικών Συγκοινωνιών Θεσσαλονίκης (Ο.Α.Σ.Θ.)". 3.Δια την εκτέλεσιν των έργων της παρούσης, επιτρέπεται η υπό του Δήμου Θεσσαλονίκης σύναψις δανείων παρ' οιουδήποτε πιστωτικού ιδρύματος επί τη ενεχυράσει των πραγματοποιουμένων κατά τας διατάξεις αυτής εισπράξεων. Δια την σύναψιν των δανείων τούτων δύναται να παρέχηται η εγγύησις του Δημοσίου. 4.Εκδόσαν την υπ' αριθ. 48 παρούσαν πράξίν του, κυρωθησομένην νομοθετικώς, μερίμνη του Υπουργού Συγκοινωνιών και Δημοσίων Έργων. Ο Πρόεδρος Ο Αντιπρόεδρος Τα Μέλη 2.Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 